
Tisztelt Képviselő-testület!

Tárgy: 
Döntés néhai Makrisz Agamemnon „Több alakos vörös márvány plasztika” elnevezésű domborművének eladományozásáról  

I. Előzmények	

A Képviselő testület a 2021. szeptemberi ülésén támogatta (2. melléklet) a Szent István Király Zeneművészeti Szakgimnázium és Alapfokú Művészeti Iskola (1145 Budapest, Columbus u. 9-11.) (32205/1 hrsz.) alatt található önkormányzati tulajdonú, de a Közép-pesti Tankerületi Központ vagyonkezelésben lévő intézmény fejlesztéséhez kapcsolódóan az Együttműködési megállapodás megkötését a BMSK  Beruházási, Műszaki Fejlesztési, Sportüzemeltetési és Közbeszerzési  Zrt-vel (továbbiakban: BMSK) az Együttműködési megállapodás aláírása 2021. december 15.napján megtörtént. 

A beruházás során megújul az épület homlokzata is, amelynek során eltávolításra kerül a néhai Makrisz Agamemnon kétszeres Munkácsy- és Kossuth-díjas szobrászművész által készített dombormű. (3. melléklet) A dombormű eltávolítása az épület teljes körű szigetelésének megvalósítása miatt elkerülhetetlen.

[bookmark: _Hlk105512510]Budapest Főváros XIV. Kerület Zugló Önkormányzata, mint az épület tulajdonosa tulajdonosi hozzájárulását adta (4. melléklet) az épület homlokzatán található néhai Makrisz Agamemnon szobrászművész által készített dombormű szakszerű eltávolításához. is.  
A feltételes közbeszerzési eljárás lefolytatásakor a nyertes vállalkozó feladatává tette a BMSK Zrt.  (Beruházó) a dombormű szakszerű eltávolítást és ideiglenes tárolását, amíg önkormányzatunk dönt a sorsáról. 
A mű címe: Több alakos vörösmárvány plasztika mérete: kb. 850cm*350cm. Anyaga pedig csak nevében márvány valójában vasban gazdag mészkőből készült.
 
A Magyarországi Görögök Országos Önkormányzatának Elnöke (továbbiakban: Kérelmező) levélben kereste meg Budapest Főváros XIV. Kerület Zugló Önkormányzatát, a dombormű méltó körülmények között történő elhelyezése érdekében. (5. melléklet) 

A dombormű új helyének a Magyarországi Görögök Országos Önkormányzatának tulajdonában álló Görögség Háza (1098 Budapest, Börzsöny u. 2-4) épületének északi homlokzatát javasolták. (6. melléklet)

Budapest Főváros XIV. Kerület Zugló Önkormányzata  rendelkezik a hagyaték örökösének beleegyező nyilatkozatával a dombormű leemeléséhez és új helyszínen történő bemutatásához (9. melléklet)

Kérem a Tisztelt Képviselő-testületet, hogy támogassa a néhai Makrisz Agamemnon „Több alakos vörösmárvány plasztika” domborművének áthelyezését és hozza meg az ehhez szükséges döntéseket!

II. Vélemények

Budapest Főváros XIV. Kerület Zugló Önkormányzata előkészítette és egyeztette a dombormű tulajdonjogának átengedéséhez szükséges műtárgy adományozási szerződést a Kérelmezővel. A szerződésben Kérelmező vállalta, hogy a dombormű helyszínre szállítása után a tulajdonában lévő ingatlan homlokzatán történő elhelyezését/ bemutatását annak minden járulékos költségével vállalja. 
Önkormányzatunk részéről a dombormű áthelyezése tárgyában költségvetési fedezet biztosítására nincs szükség. 



[bookmark: _GoBack]Gazdasági Főosztály véleménye:  Az előterjesztés tárgyát képező dombormű az épülettel együtt átadásra került vagyonkezelési szerződés alapján a Tankerület részére. A vonatkozó jogszabályok alapján a vagyonkezelésbe adott ingatlanok és ingók nyilvántartását is a vagyonkezelő végzi.

Jogi Főosztály véleménye: Az előterjesztésben közölt adatok és információk alapján jogi észrevételt nem tesz.

III. Bizottsági vélemények

Az előterjesztést Városfejlesztési Bizottság 2022. júniusi ülésén tárgyalja. 
	
IV. Döntési javaslat

Budapest Főváros XIV. Kerület Zugló Önkormányzat Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.	

A határozathozatal a Magyarország helyi önkormányzatairól szóló
2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 

Budapest, 2022. június
Horváth Csaba
Polgármester
Melléklet:
1. melléklet: Határozati javaslat
1. melléklete: KT kivonat  315/2021.(IX.30)
1. melléklet: Fotó a domborműről
1. melléklet tulajdonosi hozzájárulás
1. melléklet  Kérelem MGOÖ
1. melléklet: Fotó a homlokzatról
1. melléklet MGOÖ közgyűlési határozata  
1. melléklet: Műtárgy adományozási szerződés
1. melléklet: Hagyaték örökös beleegyező nyilatkozata

Előterjesztést készítette: 
Nemzecskiné Bacskai Katalin osztályvezető (Főmérnökség)
